Նա դիմել է Վերաքննիչ դատարան՝ բեկանելու և փոփոխելու Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի դատավճիռը: Աշոտ Պողոսյանը, հիշեցնենք, մեղավոր էր ճանաչվել երկու հոդվածներով՝ ՔՕ 188-րդ հոդվածի 3-րդ մասի 1-ին և 2-րդ կետերով (Ապօրինի ձեռնարկատիրություն) և 214-րդ հոդվածի 2-րդ մասով (Առևտրային կամ այլ կազմակերպությունների ծառայողների կողմից լիազորությունները չարաշահելը): Բացի դրանից, դատարանը վճռել էր Աշոտ Պողոսյանից հօգուտ «ԱրմենՏել» ՓԲԸ-ի բռնագանձել շուրջ 1, 8 մլրդ դրամ, ինչպես նաև ՀՀ պետական բյուջեի օգտին բռնագանձել 874 մլն դրամի չափով գումար որպես հանցագործությամբ պատճառված վնասի հատուցում: